Κατερίνα Κούκα

Η Κατερίνα Κούκα (Ηράκλεια Σερρών, 22 Δεκεμβρίου 1960) είναι Ελληνίδα τραγουδίστρια λαϊκής μουσικής.

Καριέρα 
Ξεκίνησε την καριέρα της στο τραγούδι σε ηλικία 27 ετών στην μπουάτ «Εμπατή». Εκεί, την ανακαλύπτει Γιώργος Μαρίνος και της προτείνει να συνεργαστούν στη μουσική σκηνή «Μέδουσα».

Έγινε γνωστή στο ευρύ κοινό το 1992, με το δίσκο της «Να 'χα δυο καρδιές να σ' αγαπώ», ο οποίος περιείχε έξι τραγούδια του Γιάννη Σπανού και έξι του Χρήστου Νικολόπουλου.

Κατά τη διάρκεια της καριέρας της έχει συνεργαστεί, μεταξύ άλλων, με τους: Μαρινέλλα, Δήμητρα Γαλάνη, Γιάννη Πάριο, Γιώργο Νταλάρα, Ελευθερία Αρβανιτάκη, Μελίνα Κανά, Λένα Αλκαίου, Διονύση Σαββόπουλο, Φοίβο Δεληβοριά, Πασχάλη Τερζή κ.ά.

Έχει εμφανιστεί ως ηθοποιός στον κινηματογράφο, με ντεμπούτο στην ταινία «Το χάραμα» του Αλέξη Μπίστικα το 1994, αλλά και στην τηλεόραση, κάνοντας ντεμπούτο στη σειρά Το δις εξαμαρτείν.

Δισκογραφία

Άλμπουμ 
 1992: Να 'χα δυο καρδιές να σ' αγαπώ (MINOS EMI)
 1994: Στου παράδεισου τα ωραία  (MINOS EMI)
 2000: Τα όνειρα μαλώνουν  (MINOS EMI)

Προσωπική ζωή 
Σε μικρή ηλικία, μετανάστευσε με την οικογένεια της στο Άαχεν της Γερμανίας και αφού τελείωσε το σχολείο, επέστρεψε στην Ελλάδα.

Είναι παντρεμένη και έχει έναν γιο, τον Γιώργο Μπρούζο, τον οποίο γέννησε σε ηλικία 16 ετών.

Παραπομπές 

Ελληνίδες τραγουδίστριες
Λαϊκοί τραγουδιστές